ДОГОВОР № …..

 Днес, 09.09.2015 година, в с.Руен, обл. Бургаска между

1. СОУ ”Елин Пелин”, с.Руен, ул. ”Първи май” №12, Булстат 000043652, представлявано от Зорка Стоянова Петкова - Директор, наричан за краткост, “Възложител” и

2. ЕТ „ЕБАЗИР - 68“ Е. Хамид, със седалище и адрес на управление с.Руен, ул. „Първи май“№ 55, БУЛСТАТ 102851100, представлявано от Ебазир Ереджеб Хамид – Управител, наричан за краткост “Изпълнител”

се сключи настоящият договор за следното:

I . ПРЕДМЕТ НА ДОГОВОРА

 **Чл.1.** Възложителят възлага, а изпълнителят приема да извърши срещу възнаграждение следното: Доставка на закуски за децата от подготвителна група и за учениците от 1 до 4 клас при СОУ «Елин Пелин», с. Руен.

II . СРОК ЗА ИЗПЪЛНЕНИЕ НА ДОГОВОРА

Чл.2. Изпълнителят се задължава да осъществява доставка на закуски за всеки учебен ден за учениците от СОУ «Елин Пелин», с. Руен за срок от 16.09.2015 г. до 31.05.2016 г., както следва:

- за учениците от подготвителни групи и за учениците от І клас от 16.09.2015 г. до 23.05.2016 година включително;

- за учениците от ІІ-ри до ІV-ти клас 16.09.2015 г. до 31.05.2016 година включително.

**III. СТОЙНОСТ НА ДОГОВОРА И НАЧИН НА ПЛАЩАНЕ**

**Чл.3. /**1/ Цената на доставена закуска за един ученик, за едно хранене, е в размер на 0,39 лв. (тридесет и девет стотинки) с включен ДДС.

/2/ Посочената по-горе цена е крайна, като в нея се включват: стойността на закуската, разходи за опаковка и етикетиране, транспортни разходи, както и всякакви други разходи, които могат да възникнат.

/3/ Посочената по-горе цена е окончателна и не подлежи на промяна през целия срок на договора.

/4/ Всички разходи, надвишаващи договорната стойност, включително и непредвидените работи, са за сметка на Изпълнителя.

 /5/ Общата стойност на договора за периода е до 17 161,95 лв. /седемнадесет хиляди сто шестдесет и един лева и 95 ст./ с включен ДДС и се формира на база 95 ученици от ПГ и І-ви клас за 155 учебни дни и 183 ученици от ІІ-ри клас до ІV-ти клас за 160 учебни дни за срока на договора и съответните дневни разчетни стойности за закуските .

/6/ Общата стойност за месеца ще се формира на база месечна справка, описана в чл.16, ал.2.

**Чл.4.** В срок до пето число на месеца, следващ отчетния, Изпълнителят предоставя на Възложителя фактурa.

 **Чл.5.** Плащането се извършва до десет работни дни, след представяне на фактура и подписаната справка от страна на Изпълнителя, изготвена от Възложителя, в лева по банков път по посочена банкова сметка.

**IV. МЯСТО И СРОК НА ДОСТАВКА**

**Чл.6.** Мястото за изпълнение на договора е СОУ „Елин Пелин”, с. Руен, ул. „Първи май” №12.

**Чл.7.** Доставката на закуските следва да се осъществява всеки учебен ден за учениците от СОУ „Елин Пелин“, с.Руен, до 7:30 часа, в сградата на училището, след предварителна заявка на необходимия брой закуски.

**Чл.8.** Доставката на закуските ще се извършва със собствен транспорт на Изпълнителя, с МПС, регистрирано в ОДБХ, респективно в РИОКОЗ/РЗИ.

**V. КАЧЕСТВО**

**Чл.9.** Доставените закуски трябва да отговарят на изискванията за качество, тегло и вид, според Закона за храните, Наредба №9/16.09.2011г. за специфичните изисквания към безопасността и качеството на храните, предлагани в детските заведения и училищата, Наредба №37/21.07.2009г. за здравословно хранене на учениците, Наредба №5/25.05.2006г. за хигиената на храните, както и цялата действаща нормативна уредба в националното и европейско законодателство относно производството и търговията с хранителни продукти.

**Чл.10.** Доставените закуски трябва да се приготвят в обекти, регистрирани по чл.12 от Закона за храните.

**Чл.11.** Всяка партида закуски трябва да се придружава от документ, удостоверяващ произхода на храната и документ за качество и безопасност.

**VI. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.12.** Възложителят се задължава да заяви броя на учениците, за които ще трябва да се доставят закуски до 14:00 ч., в деня преди доставката.

**Чл.13.** Възложителят се задължава да приема закуските чрез упълномощено от него лице, което при съмнение в количеството и качеството да изготви констативен протокол веднага и да направи рекламация.

**Чл.14.** Възложителят е длъжен да заплаща цената на извършеното от Изпълнителя в срокове, начина и условията, посочени в този договор.

 **Чл.15. /1/** Възложителят се задължава ежедневно, при подаване на заявка, да информира Изпълнителя за нераздадения брой закуски на отсъстващите за деня ученици, които подлежат на връщане при следващата доставка;

/2/ Върнатите с протокол закуски не могат да са повече от 15 (петнадесет), освен в случаите на извънредни обстоятелства /епидемологична обстановка, невъзможност за транспортиране на учениците, поради лоши метеорологични условия и други подобни/.

 **Чл.16.** /1/ Възложителят се задължава да въведе отчетни карти и протоколи за нераздадените закуски за ежедневно отчитане на дейността.

 /2/ Да предоставя на Изпълнителя месечна справка до третия работен ден от месеца, следващ отчетния за реално извършените доставки, изготвена въз основа на дневните отчетни карти и протоколи за нераздадени закуски, която следва да е заверена от директора на училището и да съдържа броя на учениците по класове и общо, броя на учебните дни в месеца, броя на доставените, раздадените и нераздадени закуски.

 /3/ Да изготвя и да ги предоставя на изпълнителя .

**Чл.17.** Възложителят е длъжен да заплати на Изпълнителя съответното възнаграждение за доставените закуски в срок и ред, определени в настоящия договор.

**VII. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.18.** Изпълнителят се задължава:

 /1/Да включва като основен компонент в закуската разнообразни хранителни продукти и кулинарни изделия, като в рамките на една седмица да не се повтарят и да не са различни от предложените в офертата. Доставените закуски не трябва да бъдат вафли, морени, чипс и сладкарски изделия - баклави, торти, пасти и други подобни;

/2/Грамажът на закуските, техните компоненти и вид да отговарят на нормативно определените норми, съгласно Наредба №37 от 21.07.2009 г. за здравословното хранене на учениците, както и цялата действаща нормативна уредба;

/3/Тестените закуски да бъдат произведени в деня на доставката;

/4/ Да извършва доставка на закуските в уговорения срок, на определеното за това място;

/5/ Да следи закуските да са произведени при спазване на изискванията за хигиена, качество и енергийна стойност, съобразно нормите за хранене на учениците;

/6/ Да представя документ, удостоверяващ произхода доставените закуски и документ за качество и безопасност;

/7/ Да приема нераздадените закуски от предходния ден, съгласно изготвен от Възложителя протокол;

/8/ При направена рекламация Изпълнителят отстранява проблема до 24 часа.

**Чл.19.** Изпълнителят носи отговорност за качеството на доставените закуски, предмет на договора.

**Чл.20.** Изпълнителят има право да получава договорените възнаграждения в уговорените срокове.

**Чл.21.** Разходите по транспорта, опаковката и риска от погиването до мястото на доставката на хранителните стоки са за сметка на Изпълнителя.

**Чл.22.** Изпълнителят се задължава в срок от 3 /три/ работни дни да уведомява писмено Възложителя за всички настъпили промени на обстоятелствата, имащи отношение към изпълннието на настоящия договор.

**Чл.23.** Изпълнителят няма право да наема други подизпълнители, освен ако има такива и те са посочени в офертата му за участие в поръчката.

**VIII. САНКЦИИ, НЕУСТОЙКИ И ПРЕКРАТЯВАНЕ НА ДОГОВОРА**

**Чл.24.** В случай на неспазване на задълженията от страна на Изпълнителя, последния дължи на Възложителя неустойка в размер на 10% от общата стойност на настоящия договор, посочена в чл.3, ал.5.

**Чл.25.** Настоящият договор се прекратява в следните случаи:

1. Изтичане на срока;
2. По взаимно съгласие на страните, изразено писмено;
3. С тримесечно писмено предизвестие на всяка от страните;
4. С едностранно писмено изявление на Възложителя, когато другата страна не изпълни свое задължение по договора;
5. При промени в нормативната база, свързани с предмета на договора, които водят до отпадане на неговото основание.

**IX. ЗАКЛЮЧИТЕЛНИ РАЗПОРЕДБИ**

**Чл.26.** Настоящия договор влиза в сила от 16.09.2015 г.

**Чл.27.** Настоящия договор не може да бъде изменян и допълван.

**Чл.28.** Споровете между страните се уреждат чрез преговори, а ако не се постигне съгласие – по съдебен ред.

**Чл.29.** Неразделна част от настоящия договор е ценовата оферта на Изпълнителя.

**Чл.30.** За неуредените въпроси по този договор се прилагат разпоредбите на действащото законодателство на Република България.

 **Чл.31.** Всички съобщения между страните във връзка с настоящия договор следва да бъдат в писмена форма. При промяна на посочените данни, всяка от страните е длъжна да уведоми другата в седемдневен срок от настъпване на промяната. В противен случай всяко изпратено съобщение се смята за получено, считано от датата на изпращането му, ако е изпратено на последния известен адрес.

Настоящият договор се сключи в 2 еднообразни екземпляра, един за Изпълнителя и един за Възложителя.

Изготвил: Съгласувал:

Златина Цаневска Златка Николова

 **Весела Щерева**

 *Счетоводител*

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**ЗОРКА ПЕТКОВА ЕБАЗИР ХАМИД**

***Директор Управител***